Call of Duty (oʻyinlar seriyasi)
Call of Duty (soʻzma-soʻz – „burch chaqirigʻi“) – Amerika kompaniyasi Activision tomonidan ishlab chiqarilgan birinchi shaxs otishmasi janridagi videooʻyinlar seriyasi. Seriya oʻyinlarini Infinity Ward, Treyarch va Sledgehammer Games kabi studiyalar ishlab chiqqan. Seriyaning birinchi oʻyinlari, 2003-yilgi birinchi oʻyinidan boshlab, Ikkinchi Jahon urushiga bagʻishlangan; keyinchalik seriya doirasida voqea-hodisalari sovuq urush davrida, yaqin kelajakda va hatto koinotda sodir boʻladigan oʻyinlar ham chiqdi. Oʻyinlar seriyasi alohida boʻlsa ham, ular bir-biri bilan syujet va qahramonlari orqali umumiy bitta vaqt yoʻnalishida tizilgan. Seriyadagi koʻplab oʻyinlar mukofotlarga sazovor boʻlishdi. Tanqidchilarning esa juda yuqori baholashi oʻyinlarga chiqarilgan yillarning blokbaster nomini berdi. Seriyadagi oʻyinlar odatda koʻp oʻyinchili rejimni oʻz ichiga oladi va Shimoliy Amerika va Gʻarbiy Yevropada esport turlari oʻlaroq mashhurlikka erishdi. 2021-yilga kelib, seriyadagi oʻyinlarning umumiy sotuvi 400 million nusxadan oshdi; u Ginnesning rekordlar kitobiga dunyodagi eng koʻp sotilgan otishmalar seriyasi oʻlaroq kiritilgan. Oʻyin AQShda ishlab chiqarilgan kompyuter oʻyinlari ichida sotilgan nusxalar soni boʻyicha eng muvaffaqiyatlisidir.